Φιλιππικός Βαρδάνης

Ο Φιλιππικός (... - 713) ήταν αυτοκράτορας της Βυζαντινής Αυτοκρατορίας από το 711 έως το 713. 

Βιογραφία
Το πραγματικό όνομα του Φιλιππικού ήταν Βαρδάνης. Ήταν γιος του πατρικίου Νικηφόρου, ο οποίος ήταν αρμενικής καταγωγής από μία αρμενική παροικία στην ΠέργαμοΠαναγιώτης Χαρανής, Ethnic Changes in the Byzantine Empire in the Seventh Century, τ. 13, σελ. 23-44, Dumbarton Oaks Papers (1959) doi:10.2307/1291127, JSTOR 1291127. 

Η θανάτωση του Ιουστινιανού Β΄ Ρινότμητου και του εξάχρονου γιου του, Τιβέριου, από τους άνδρες του Βαρδάνη σηματοδοτεί το τέλος της δυναστείας του Ηρακλείου. Κατέλαβε το θρόνο με την υποστήριξη του μονοφυσιτικού κόμματοςΜέση Βυζαντινή Περίοδος - Μονοφυσιτισμός και μετά την άνοδό του απομάκρυνε τον πατριάρχη Κύρο και τοποθέτησε τον Ιωάννη ΣΤ΄. Επίσης συγκάλεσε σύνοδο στα ανάκτορα, όπου καταδίκασε την ΣΤ΄ Οικουμενική Σύνοδο. Σε εφαρμογή αυτής της απόφασης διέταξε την καταστροφή της εικόνας της Συνόδου που βρισκόταν στα ανάκτορα. Η ενέργεια αυτή θεωρείται από πολλούς ως η αρχή της Εικονομαχίας. 

Το 712, για να αντιμετωπίσει μια βουλγαρική επιδρομή, μετέφερε τα στρατεύματα του θέματος του Οψικίου. Στα τέλη Μαΐου 713 τα στρατεύματα αυτά επαναστατούν, καταλαμβάνουν την Κωνσταντινούπολη και στις 3 Ιουνίου τυφλώνουν τον Φιλιππικό και στο θρόνο εγκαθιστούν τον Αναστάσιο Β'. 

Γενικά, αν και ο Βαρδάνης ανήλθε στο θρόνο ως ένας επιτυχημένος στρατιωτικός, κατά τη σύντομη βασιλεία του έδωσε προτεραιότητα στις θρησκευτικές υποθέσεις.

 Παραπομπές 

Δείτε επίσης
 Κατάλογος Βυζαντινών αυτοκρατόρων

 Εξωτερικοί σύνδεσμοι 

 Άρθρο στην Britannica

Κατηγορία:Βυζαντινοί αυτοκράτορες
Κατηγορία:Δυναστεία του Ηρακλείου
Κατηγορία:Μεσαιωνική Κριμαία